Enta 1535 os habitants d'o lugar de Grisel yeran en a suya mayoría moriscos, musulmans convertius forzosament a lo cristianismo, estando muitos os que en secreto seguiban practicando la suya antiga relichión. Asinas viviba un morisco clamau "Hamet-Ben-Larbi", que en o diya d'a Virchen d'Agosto, un día festivo per os cristians, salió enta treballar. Poco dimpués de prencipiar a suya fayena se sintió un gran rudio y lo moro y las suyas caballerías desapareixioron en un gran forau que allí se fació, o clamau "pozo de los Aines". Os habitants de Grisel espantaus per aquell fenomeno l'atribuyioron a un castigo de Dios per treballar en un día festivo.